संत पापा ने कहा कि धर्मग्रंथ धनियों से कठोरता से पेश आता है और यह याद दिलाता है कि येसु ने स्वयं उन्हें धिक्कारा है। धिक्कार तुम्हें जो धनी हो। संत पापा ने कहा कि यदि आज कोई इस तरह उपदेश दे, तो उसे दूसरे ही दिन समाचार पत्रों में छापा जाता कि वह एक पुरोहित साम्यवादी है किन्तु उन्होंने कहा कि निर्धनता सुसमाचार के केंद्र में है। निर्धनता की शिक्षा देना उनके संदेश का केंद्रविन्दु है। “धन्य हैं वे जो गरीब है।” आठ धन्यताओं में यह पहली है। अतः यह उनकी पहचान पत्र है जिसके द्वारा येसु अपने को सभागृह में प्रस्तुत करते हैं। “प्रभु का आत्मा मुझ पर छाया रहता है, क्योंकि उसने मेरा अभिषेक किया है। उसने मुझे भेजा है, जिससे मैं दरिद्रों को सुसमाचार सुनाऊँ, बन्दियों को मुक्ति का और अन्धों को दृष्टिदान का सन्देश दूँ, दलितों को स्वतन्त्र करूँ।”